- Гэты загад пад нумарам 227 ад 28 ліпеня 1942 году забараняў пад пагрозай расстрэлу любое адступленне, на яго падставе ствараліся штрафныя батальёны і загараджальныя атрады, якія павінны былі расстрэльваць байцоў Чырвонай Арміі ў выпадках іх панічнага адступлення. Пісаць пра гэта забаранялася, таму і выкрэсліваў Быкаў любыя намёкі на жудасны загад. Таму адсутнічае і ў чыставой рэдакцыі, і ў публікацыях рэпліка аднаго з галоўных персанажаў "Мёртвым не баліць", штабнога афіцэра Сахно: "У палон паздавацца? Дудкі! Не будзе выйсця — кулю ў лоб! Вось! Не хопіць адвагі — мне далажы! Я памагу. Не ў бірулькі гуляем. Вайна, чорт пабяры!" — гэтыя словы ёсць толькі ў чарнавой рэдакцыі.